બિટકોઈન એ એવી કરન્સી છે, જેને દુનિયા સૌથી મોંઘી કરન્સી મનાય છે. ઓનલાઈન ગેમિંગ, ક્વિઝને સોલ્વ કરવા માટે બિટકોઈન મળે છે, સાથે પૈસા આપીને બિટકોઈન ખરીદી શકાય છે. નાણાકીય લેવડદેવડ માટે બિટકોઈન સૌથી ઝડપી અને કુશળ કરન્સી માનવામાં આવે છે. તેના માટે બિટકોઈનને વર્ચ્યુલ કરન્સી પણ કહેવાય છે. તદઉપરાંત દુનિયાભરમાં કોમ્પ્યુટકમાં વાયરસ મોકલીને ખંડણીની માગવાનું કામ પણ બિટકોઈન દ્વારા કરાઈ રહ્યું છે. કાળુ નાણું, હવાલાનો ધંધો, ડ્રગ્સનું ખરીદ-વેચાણ, ટેક્સની ચોરી અને આતંકવાદી ગતિવિધિઓમાં આનો સૌથી વધારે ઉપયોગ થવાને કારણે જ બિટકોઈન સમાચારમાં રહે છે. બિટકોઈનના વધતાં જતા ઉપયોગથી દુનિયાભરની સુરક્ષા એજન્સીઓની ઉંઘ હરામ થઈ ગઈ છે. એટલા માટે જ ભારતમાં રીઝર્વ બેંક અને અન્ય કોઈપણ રેગ્યુલેટરે આ વર્ચ્યુલ કરન્સીને કાયદેસરની માન્યતા નથી આપી.